b"\n_START_ARTICLE_\nNaga (narod)\n_START_PARAGRAPH_\nNaga je grupa plemena sino-tibetske skupine, nastanjena u podru\xc4\x8dju Nagalanda u Indiji i Mjanmaju. Podijeljeni su na 14 glavnih plemena (32 ukupno): Angami, Ao, Chakhesang (Isto\xc4\x8dni Angami; Eastern Angamis), Chang, Khemungan, Konyak, Lhota, Phom, Pochury, Rengma, Sangtam, Sema, Yimchunger i Zeliang. -Svako od ovih plemena govori vlastitim jezikom koji su obuhva\xc4\x8deni u tri skupine: Zapadnu: Angami, Sema, Rengma i Chakhesang; Sredi\xc5\xa1nju (Ao, Lotha i Phom); i ostali u Isto\xc4\x8dnu (Chang, Konyak, etc.)\n_START_SECTION_\nEtnografija\n_START_PARAGRAPH_\nNage su podijeljeni po egzogamnim klanovima, \xc5\xa1to zna\xc4\x8di da je \xc5\xbeenidba unutar njega zabranjena. \xc5\xbdenidbeni obi\xc4\x8daji razli\xc4\x8diti su od plemena do plemena. \xc5\xbdene su im izvrgnute te\xc5\xa1kim poslovima uklju\xc4\x8duju\xc4\x87i no\xc5\xa1enje vode, sje\xc4\x8denje drva, kuhanje hrane, spremanje piva, rad u polju i izrada odje\xc4\x87e._NEWLINE_Hrana_NEWLINE_Glavna hrana Naga, tipi\xc4\x8dno je za ovaj kraj Azije, je ri\xc5\xbea, koja je uzima uz meso (govedina, svinjetina, piletina) ili povr\xc4\x87e. Uz ovu hranu Nage u prehrani koriste i \xc5\xa1umsko govedo Bos frontalis (poznato kao mithun), pse, ma\xc4\x8dke, pauke, ptice, ribu i rakove. Slonovsko meso kod njih va\xc5\xbei kao posebna delicija. Meso Nage znaju su\xc5\xa1iti i dimiti da im bude dostupno na du\xc5\xbei period. Hrana se uglavnom jede kuhana, a meso i povr\xc4\x87e kuhaju se zajedno. Glavni o pi\xc4\x87e je ri\xc5\xbeino pivo, poznaju ih 3 vrste zutho, ruhi i dzutse, i uzimaju se u bilo koje doba i od svih uzrasta._NEWLINE_Organizacija i obi\xc4\x8daji_NEWLINE_Seoska oraganizacija razlikuje se tako\xc4\x91er od sela do sela. Kod Angami, Lotha, Rengma i Ao vlada demokratski sistem. \xe2\x80\x93Kod Sema-Naga pak postoji sistem nasljednog seoskog poglavice. On je gospodar, a svi ostali su 'mighimis' (Sing. mighimi; 'zavisnici', dependants) o njemu. Mighimi poglavici daju zemlju, financijski ga poma\xc5\xbeu, rade za njega, bore se za njega, i pokoravaju mu se u svim poslovima koje se ti\xc4\x87u seoske administracije. Svaki mighimi du\xc5\xbean je za poglavicu raditi 12 dana na godinu u njegovom polju. I na kraju uvreda je napustiti selo a ne dobiti (\xc4\x8ditaj oti\xc4\x87i po) poglavi\xc4\x8din blagoslov. -Koga Changa situacija je sli\xc4\x8dna kao u Sema, ali kod njih poglavica nema monopola na zemlju, ni toliko mo\xc4\x87i kao njegov Sema-ro\xc4\x91ak. Kod plemena Ao, zajednicu predvodi vije\xc4\x87e-staraca (tatars), svako je selo malena-republika, potpuno demokratska. Kod Konyak Naga poglavice ( 'Ahngs' ) \xc4\x8dine sakrosanktna tijela, oni nose posebnu odje\xc4\x87u bogato ornamentiranu, daje im se veliki respekt i smatra svetima._NEWLINE_Ratarstvo i ratarski obredi_NEWLINE_Ratari Nage uzgajiva\xc4\x8di su ri\xc5\xbee, prosa, Kukuruza i taroa na terasastim poljima. Za plodnost \xc5\xbeetve prinosile su se ljudske \xc5\xbertve. Kod plemena Lhota Naga bilo je uobi\xc4\x8dajeno da se u polja stavljaj nabodena na kolac glave, \xc5\xa1ake i stopala ljudi, koji su imali nesre\xc4\x87u naletjeli na njih. Prema Sir James George Frazeru isjekli su \xc5\xbeivog na komade nekog mom\xc4\x8di\xc4\x87a, i razdjelili meso seljacima, da ga stave u hambare i tako sprije\xc4\x8de zlu sre\xc4\x87u i osiguraju dobar urod. Bilo je sli\xc4\x8dnih obi\xc4\x8daja i kod drugih naroda kao \xc5\xa1to su to Ca\xc3\xb1ari iz Ekvadora, Bagobo sa Mindanao otoka, a mogu\xc4\x87e i kod sjevernoameri\xc4\x8dkih Pawnee-Indijanaca, koji usput bijahu i ljudo\xc5\xbederi, te pasioniranih lovaca na glave, plemena Bontoc iz unutra\xc5\xa1njosti otoka Luzon._NEWLINE_Lov na glave_NEWLINE_Nage su postali op\xc4\x87e poznati zbog lova na glave, sli\xc4\x8dno kao pleme Wanchos iz Arunachal Pradesha. U ovaj lov na glave, za koje se dr\xc5\xbei da je nestao prije kojih 50-60 godina, \xc4\x8dini se, da je jo\xc5\xa1 potajno prisutan. Samo se lovac na glave mogao tetovirati po licu i tijelu, i nositi ogrlicu od bron\xc4\x8danih glava, svaku pojedinu -za glavu koju je uhvatio. -Lov na glave usko je povezan uz plodnost polja, jer su samo ove lubanje mogle garantirati uspje\xc5\xa1nu \xc5\xbeetvu, to jest plodnost polja."